ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ്

**ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ്**  (ഇംഗ്ലീഷ്: Indian National Developmental Inclusive Alliance, മലയാളം: **ഇന്ത്യൻ ദേശീയ വികസനം ഉൾക്കൊള്ളുന്ന സഖ്യം**) ചുരുക്കത്തിൽ **'ഇന്ത്യ**' ഇന്ത്യൻ നാഷണൽ കോൺഗ്രസിന്റെ നേതൃത്വത്തിൽ ഇന്ത്യയിലെ 26 രാഷ്ട്രീയ പാർട്ടികളുടെ ഒരു വലിയ രാഷ്ട്രീയ സഖ്യമാണ്. 2024 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടിയുടെ നേതൃത്വത്തിലുള്ള ദേശീയ ജനാധിപത്യ സഖ്യ സർക്കാരിനെ പരാജയപ്പെടുത്തുക എന്നതാണ് സഖ്യത്തിന്റെ പ്രാഥമിക ലക്ഷ്യം. 'ഇന്ത്യാ മുന്നണി' എന്ന പേരിലാണ് പൊതുവെ അറിയപ്പെടുന്നത്.

## പദോൽപ്പത്തി
2024 ലോക്‌സഭാ തിരഞ്ഞെടുപ്പിൽ മത്സരിക്കുന്നതിനായി 26 പാർട്ടികളുടെ നേതാക്കൾ പ്രഖ്യാപിച്ച ഒരു പ്രതിപക്ഷ മുന്നണിയാണ് **ഇന്ത്യ (ഐ.എൻ.ഡി.ഐ.എ)**  എന്ന ചുരുക്കപ്പേരിൽ സാധാരണയായി അറിയപ്പെടുന്ന ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ്. ബെംഗളൂരുവിൽ നടന്ന യോഗത്തിൽ നിർദ്ദേശിക്കപ്പെട്ട ഈ പേര്, പങ്കെടുത്ത 26 പാർട്ടികൾ ഐകകണ്‌ഠേന അംഗീകരിച്ചു. ചില സ്രോതസ്സുകൾ ഈ പേര് നിർദ്ദേശിച്ചത് ഇന്ത്യൻ നാഷണൽ കോൺഗ്രസ് നേതാവ് രാഹുൽ ഗാന്ധിയാണെന്ന് പറയുമ്പോൾ,  മറ്റുള്ളവർ ഇത് നിർദ്ദേശിച്ചത് അഖിലേന്ത്യാ തൃണമൂൽ കോൺഗ്രസ് മേധാവിയും പശ്ചിമ ബംഗാൾ മുഖ്യമന്ത്രിയുമായ മമത ബാനർജിയാണെന്നാണ് പറയുന്നത്.

## ചരിത്രം

### ആദ്യ യോഗം: പട്‌ന, ബിഹാർ: ഐക്യത്തിനുള്ള ഏകോപനം
2023 ജൂൺ 23 ന് ബീഹാറിലെ പട്‌നയിൽ നടന്ന ആദ്യത്തെ പ്രതിപക്ഷ പാർട്ടികളുടെ യോഗം ബിഹാർ മുഖ്യമന്ത്രി നിതീഷ് കുമാറിന്റെ അധ്യക്ഷതയിൽ പുതിയ സഖ്യത്തിനുള്ള നിർദ്ദേശം മേശപ്പുറത്ത് വെച്ചു. 16 പ്രതിപക്ഷ പാർട്ടികളാണ് യോഗത്തിൽ പങ്കെടുത്തത്.

### രണ്ടാം യോഗം: ബെംഗളൂരു, കർണാടക: ഔപചാരിക രൂപീകരണം
കർണാടകയിലെ ബംഗളൂരുവിൽ നടന്ന രണ്ടാമത്തെ പ്രതിപക്ഷ പാർട്ടികളുടെ യോഗം യുപിഎ അധ്യക്ഷ സോണിയ ഗാന്ധിയുടെ അധ്യക്ഷതയിൽ ചേർന്നപ്പോൾ സഖ്യത്തിനുള്ള നിർദ്ദേശം അംഗീകരിക്കുകയും പത്ത് പാർട്ടികളെ കൂടി പട്ടികയിൽ ഉൾപ്പെടുത്തുകയും ചെയ്തു. സഖ്യത്തിന്റെ പേര് അന്തിമമാക്കുകയും *ഇന്ത്യൻ നാഷണൽ ഡെവലപ്‌മെന്റൽ ഇൻക്ലൂസീവ് അലയൻസ്* എന്ന പേര് നൽകുകയും ചെയ്തു. ഈ യോഗത്തിൽ, മൂന്നാമത്തെ യോഗം മുംബൈ നഗരത്തിൽ നടക്കുമെന്ന് പ്രഖ്യാപിച്ചു. 

### മൂന്നാം യോഗം: മുംബൈ, മഹാരാഷ്ട്ര: പ്രാഥമിക പദ്ധതികൾ
മൂന്നാം പ്രതിപക്ഷ പാർട്ടികളുടെ യോഗം 2023 ഓഗസ്റ്റ് 31 മുതൽ സെപ്റ്റംബർ 1 വരെ മുംബൈ നഗരത്തിൽ നടക്കും. ശിവസേന (ഉദ്ധവ് ബാലാസാഹേബ് താക്കറെ) അധ്യക്ഷൻ ഉദ്ധവ് താക്കറെ ആതിഥേയത്വം വഹിക്കുന്ന യോഗത്തിൽ സോണിയ ഗാന്ധി, രാഹുൽ ഗാന്ധി, കുറഞ്ഞത് 5 സംസ്ഥാനങ്ങളിലെ മുഖ്യമന്ത്രിമാർ എന്നിവർ പങ്കെടുക്കും. രണ്ട് ദിവസത്തെ ചർച്ചയിൽ, വരാനിരിക്കുന്ന പൊതുതെരഞ്ഞെടുപ്പിലെ പ്രധാന തിരഞ്ഞെടുപ്പ് വിഷയങ്ങൾ സഖ്യം ചർച്ച ചെയ്യും, ഏകോപന സമിതി രൂപീകരിക്കും, പൊതു മിനിമം പരിപാടി ചർച്ച ചെയ്യും.  

## അംഗ കക്ഷികൾ
ഇന്ത്യൻ നാഷണൽ ഡവലപ്പ്മെൻ്റൽ ഇൻക്ലൂസീവ് അലയൻസ് ഇന്ത്യയിലുടനീളമുള്ള വൈവിധ്യമാർന്ന രാഷ്ട്രീയ പാർട്ടികളെ ഉൾക്കൊള്ളുന്നു. സഖ്യത്തിലെ 26 അംഗ പാർട്ടികൾ ഇവയാണ്: 

## സ്ഥാനാർത്ഥികൾ

## പ്രത്യയശാസ്ത്രവും ലക്ഷ്യങ്ങളും
കോൺഗ്രസ് അധ്യക്ഷൻ മല്ലികാർജുൻ ഖാർഗെ പറയുന്നതനുസരിച്ച്, സഖ്യത്തിന്റെ പ്രത്യയശാസ്ത്രം വികസനം, ഉൾക്കൊള്ളൽ, സാമൂഹിക നീതി എന്നിവയുടെ തത്വങ്ങളെ ചുറ്റിപ്പറ്റിയാണ്. തങ്ങളുടെ ശ്രമങ്ങൾ സംയോജിപ്പിച്ച്, അംഗ പാർട്ടികൾ ലക്ഷ്യമിടുന്നത് ജനാധിപത്യ മൂല്യങ്ങൾ സംരക്ഷിക്കുക, ക്ഷേമവും പുരോഗതിയും പ്രോത്സാഹിപ്പിക്കുക, ഇന്ത്യ എന്ന ആശയത്തെ ഭീഷണിപ്പെടുത്തുന്ന ഒരു പ്രത്യയശാസ്ത്രമായി അവർ കരുതുന്നതിനെ പ്രതിരോധിക്കുക. വരാനിരിക്കുന്ന 2024 ലെ പൊതുതെരഞ്ഞെടുപ്പിൽ നിലവിലെ ഭരണകക്ഷിയായ നരേന്ദ്ര മോദിയുടെ ബിജെപി നേതൃത്വത്തിലുള്ള എൻഡിഎയെ പരാജയപ്പെടുത്തുക എന്ന ലക്ഷ്യത്തോടെയാണ് ഇത് രൂപീകരിച്ചത്. 

## അവലംബം

വർഗ്ഗം:ഇന്ത്യൻ രാഷ്ട്രീയം
വർഗ്ഗം:ഇന്ത്യയിലെ രാഷ്ട്രീയ മുന്നണികൾ
വർഗ്ഗം:ഇന്ത്യയിലെ രാഷ്ട്രീയകക്ഷികൾ